Ležacy křižomnik

Ležacy křižomnik (Hypericum humifusum) je rostlina ze swójby křižomnikowych rostlinow (Hypericaceae).

 Wopis 
Ležacy křižomnik je jednolětna rostlina abo trajne zelo, kotrež docpěwa wysokosć wot 5 hač 15 cm.

Stołpiki su ćeńke, ležace a často dwuhranite. 

 Łopjena 
Łopjena njesu na kromje čorne žałzy, su jejkojte, přećiwostejne a docpěwaja dołhosć wot 1 hač 1,5 cm.

 Kćenja 
Kćěje wot junija hač oktobra. Kćenja steja w pakićach a docpěwaja wulkosć wot 0,5 hač 1,5 cm. Swětłožołte krónowe łopješka njesu na kromje čorne žałzy a su tróšku dlěše hač keluch. Keluškowe łopješka su dołhojte a cyłokromne. Próškowe łopješka su 15 hač 20. Kćenja buchu wot insektow, wosebje muchow, wopróšene abo so sam wopróšuja. 

 Stejnišćo 
Rosće na lěsnych pućach, lěsniskich pućach, brjohach, njewobdźěłanych rolach a trawnikowych městnach. Preferuje zwjetša włóžne, małowapnite pódy.

 Rozšěrjenje 
Rostlina je w južnej Skandinawiskej, srjedźnej a južnej Europje rozšěrjena.

 Nóžki 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 130 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 272 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižomnikowe rostliny